Ombla
Ombla, poznata i pod imenom Rijeka Dubrovačka je rijeka primorčica u južnoj Hrvatskoj kod Dubrovnika. Veoma je kratka i pruža se od izvora, sjeverno od grada Dubrovnika do ušća 30-tak metara udaljenog od samog izvora, a koji je sastavni dio 4 km dugačkog morskog fjorda. Ombla se smatra najkraćom svjetskom rijekom. Uz obalu fjorda nižu ljetnikovci i kapelice stare dubrovačke vlastele. Veća naselja uz obalu su: Mokošica, Nova Mokošica, Rožat, Obuljeno, Komolac, Čajkovići, Prijevor i Sustjepan. U Komolcu, u predivnom ambijentu gdje se spajaju more i rijeka Ombla, smještena je Acy marina Dubrovnik.